На основу члана 37. Статута Града Ниша, ("Службени лист Града Ниша", број 88/2008 и 148/2016)

 Скупштина Града Ниша на седници одржаној \_\_\_\_\_\_\_\_\_\_ 2017. године донела је

**Р Е Ш Е Њ Е**

 I **УСВАЈА СЕ** Финансијски извештај о пословању Предшколске установе „Пчелица“ Ниш за период 01.01-31.12.2016. године број 2609 од 27.02.2017. године, који је усвојио Управни одбор Установе Одлуком број 2610 од 27.02.2017. године.

 II Решење доставити Предшколској установи "Пчелица" Ниш, Служби начелника Градске управе, Секретаријату за образовање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

 **О б р а з л о ж е њ е**

Правни основ за доношење овог решења садржан је у члану 37. тачка 24. Статута Града Ниша, ("Службени лист Града Ниша", број 88/2008 и 148/2017).

Управни одбор Предшколске установе "Пчелица" Ниш je Одлуком број 2610 oд 27.2.2017. године усвојио Финансијски извештај о пословању Предшколске установе „Пчелица“ Ниш за период 1.1-31.12.2016. године број 2609 од 27.02.2017. године.

Установа подноси извештај о раду и реализацији програма рада за радну годину, која одговара трајању школске године, а финансијски извештај за буџетску, односно календарску годину.

У Установи се у складу са Законом о основама система образовања и васпитања (,,Службени гласник РС“,број 72/2009, 52/2011-други закон, 55/2013, 35/2015, 68/2015, 62/2016 и 35/2015) и Законом о предшколском васпитању и образовању (,,Службени гласник РС“,број 18/2010) обавља делатност – васпитање и образовање деце предшколског узраста, организовање дневног боравка деце и исхране, неге, превентивне здравствене и социјалне заштите. У Установи се обављају и друге делатности у складу са Статутом Установе.

Установа је у 2016. години основну делатност обављала у 24 обданишта. Целодневним боравком је било обухваћено просечно 5478-оро деце, а припремним предшколским програмом било је обухваћено још 956-оро деце. Припремним предшколским програмом у полудневном трајању било је обухваћено и 806-оро деце при основним школама и другим прилагођеним просторима. У четири болничке групе било је обухваћено 75 деце.

Поред припреме оброка за децу смештену у обдаништима, припремали су се и оброци за децу смештену у приватним вртићима, продуженом боравку у основним школама и бесплатне ужине за ученике основних школа.

Предшколска установа „Пчелица“ је у 2016. години остварила укупне приходе у износу од 1.048.756.818,33 динара. Структуру укупних прихода чине приходи из буџета, други приходи и примања од нефинансијске имовине.

Приходе из буџета чине приходи из буџета Града Ниша у износу од 686.588.470,08 динара и приходи из Републике 45.120.501,00 динара,што укупно износи 731.708.971,08 динара и ови приходи имају највеће учешће у укупним приходима са 69,77%.

Други приходи су приходи од корисника - родитеља, приходи од ужина и продуженог боравка, приходи од продаје карата за „Златну пчелицу“ и „Маскенбал“ и др., донације од Компаније Филип Морис, вандредни приходи и износе укупно 257.157.141,58 динара или 24,52% укупних прихода.Приходи од корисника-родитеља износе 198.565.119,36 или 18,94%укупних прихода.

Остали приходи од нефинансијске имовине, који обухватају приходе од продаја ужина, приходе од трећих лица-комерцијала и приходе од продаје у продајним објектима-кантинама износе 59.890.705,67 и чине 5,71% укупних прихода.

У реализацији својих програмских активности у 2016. години, Предшколска установа „Пчелица“ је остварила укупне расходе у износу од 1.049.461.698,38 динара. Структуру расхода чине расходи за запослене, расходи коришћења роба и услуга, остали расходи и издаци за нефинансијску имовину.

Највеће учешће у укупним расходима имају расходи за плате запослених у износу од 557.330.533,88 динара или 53,11% укупних расхода.

Расходи коришћења роба и услуга износе 246.219.241,07 динара или 23,47% укупних расхода.

Остали расходи износе 167.617.314,46 или 15,98% укупних расхода.

Издаци за нефинансијску имовину износе 48.477.016,55 динара или 4,62 %.

Предшколска установа „Пчелица“ је 2016. годину завршила дефицитом у износу од 704.880,05 динара, који је покривен суфицитом из претходних година који је износио 5.683.877,27 динара , после чега на конту нераспоређени вишак прихода и примања остаје износ од 4.978.997,22 динара.

 Имајући у виду да је Финансијски извештај о пословању за 2016. годину Предшколске установе "Пчелица" Ниш сачињен у складу са законом и прописима Града, предлаже се да Скупштина Града Ниша донесе решење као у диспозитиву.

 СЕКРЕТАР

 Марина Костић